als_Latn dik_Latn tur_Latn
Reagimi i Pablo Daniel Osvaldos, në supersfidën e së dielës në Juventus Stadium ndaj Mauro Ikardit, e ka tërbuar trajnerin e Interit, Roberto Mançini por edhe shoqërinë zikaltër. Drejtuesit e skuadrës, Fasone dhe Ausilio, kanë pasur një takimin kokë më kokë me 28-vjeçarin, i cili duhet të përballet me një gjobë të majme. Por jo vetëm, mediat italiane raportojnë për pezullimin e sulmuesit për ndeshjen e radhës me Xhenoan, duke aluduar madje edhe për një shitje të mundshme gjatë merkatos dimërore. Italo-argjentinasi, i cili po luan në Interin në formë huazimi nga Sauthempton, pritet të bëjë gati valixhet shumë më shpejt se ç’ishte parashikuar, pasi sjellja e tij ndaj shokut të skuadrës si dhe ndaj trajnerit Mançini, konsiderohet e papranueshme në shtëpinë e Interit. Në Pinettina është shmangur një ballafaqim mes Osvaldos dhe Ikardit, që do të thotë se nuk është e nevojshme vendosja e paqes me të dyve. Sigurisht nëse Osvaldo largohet, një shtrëngim duarsh mes dy sulmuesve nuk do të kishte asnjë efekt pozitiv.
Fiorentina dhe Milani
Fiorentina dhe Milani janë të interesuar për të transferuar Dani Osvaldon, pas përplasjes së lojtarit me Interin. Mediat italiane raportojnë se sulmuesi pitet të largohet nga klubi gjatë këtij muaji dhe janë një varg klubesh që presin të nënshkruajnë me të. Calciomercato raporton se Milani dhe Fiorentina tashmë kanë shprehur interesim për 29-vjeçarin, derisa në kombinim mund të jetë edhe Torino. Edhe Boka Xhuniors është e interesuar për të, por Osvaldo raportohet se dëshiron të qëndrojë në Evropë.
als_Latn als_Latn als_Latn